שיחה:גרשום קומרוב

message: טקסט מוגדללאדם שהקים את העיתון ידיעות אחרונות קראו גרשום קומרוב ולא כפי שרשום כאן: נחום קומרוב. גרשום קומרוב פנה לאחיו אבנר קומרוב שהיה קצין מחוז העיר תל אביב בתקופת המנדט הבריטי והלה עזר לו להשיג רשיון להוצאת העיתון ידיעות אחרונות.

message: לאדם שהקים את העיתון ידיעות אחרונות בחודש דצמבר 1939 קראו גרשום קומרוב ולא כפי שרשום כאן בטעות נחום קומרוב. גרשום קומרוב פנה אז לאחיו אבנר קומרוב שהיה קצין מחוז העיר תל אביב בתקופת המנדט הבריטי והלה עזר לו לקבל את הרישיון להוצאת העיתון ידיעות אחרונות.
replies: text: מעניין, אבל על מה אתה מסתמך? דרושות לנו אסמכתות. מצאתי כאן כי "יזם מבריק בשם נ. קומרוב" הקים את העיתון. כך גם באתר "העין השביעית" וגם באנציקלופדיה של ynet. ‏odedee • שיחה 21:12, 8 בדצמבר 2009 (IST)
אני שמי עוזי קומרוב ואני בן דודו של גרשם קומרוב שהקים את העיתון ידיעות אחרונות ואת השבועון קולנוע. גרשם קומרוב כבר הלך לעולמו ואני מבקש להביא דברים על דיוקם.
אין לי מושג מאין הגיע השם נחום אבל גם אין לי כל ספק שזוהי טעות.
אסמכתא? בבקשה. הנהלת ידיעות אחרונות באדיבותה, מאפשרת בימים אלה באינטרנט, לפתוח את השער של כל גיליון של העתון מיום היוסדו. פתחתי באקראי את שער הגיליון מיום 31 במרץ 1940, ומצאתי כתוב בראשו: המו"ל ג.קומרוב. המילה נחום איננה מתחילה באות ג. אסמכתא נוספת? בבקשה. הקשתי בגוגל: גרשום קומרוב והגעתי לערך: מוזס יהודה ז"ל 1956 -1886 . הפסקא הרביעית של ערך זה מתחילה במילים:"בנובמבר 1939 הקים גרשום קומרוב,פקיד בממשלת המנדט שפרש אז ממשרתו, את העיתון ידיעות אחרונות..."

text: מפעילים יקרים, יש לשנות את השם לגרשום קומרוב. כתימוכין אני מציע את הרשומה הנ"ל מתוך אתר רשם הקרנות והמלגות של משרד החינוך, לגבי "קרן מלגות ע"ש ברוניה וגרשום קומרוב ז"ל לסטודנטים בעיתונות". השבוע נשלח אלי, כסטודנט לתואר שני בתקשורת, הקול קורא של מענק מטעם הקרן, ובו הוצג גרשום קומרוב כמי ש"הקים את העיתון 'ידיעות אחרונות' והיה עורכו הראשון. בנוסף, הקים עם רעייתו את 'עולם הקולנוע'– העיתון היחיד בזמנו שהוקדש לסקירת נושאי קולנוע ותיאטרון". איתי בנר - שיחה 22:40, 13 במאי 2010 (IDT)
replies: text: :זה לא קשור למפעילים, כל ויקיפד יכול להעביר ערך לשם אחר. האם אתה אומר שבכלל אין אדם בשם נחום קומרוב, וכי שמו גרשום? חשבתי שהנקודה היא שלא נחום קומרוב הוא מייסד העיתון אלא גרשום קומרוב. אבל בחיפוש "קומרוב" בגוגל, עולה רק השם "נחום", וכאמור, באנציקלופדיית ynet כתוב כי העיתון נוסד ע"י נחום קומרוב. מובן שגם שם יכולה ליפול טעות, אבל הקישור שנתת רק אומר שהיה אדם בשם גרשום קומרוב אך לא מי היה ומה עשה, לצערי אין זה מועיל... אני רואה שאלמוני כתב למעלה שהנהלת ידיעות מאפשרת לקרוא גיליונות ישנים ברשת, אבל כעת כשניסיתי, לא מצאתי ב-ynet קישור כזה. תוכל להפנות אותי? ‏odedee • שיחה 23:01, 13 במאי 2010 (IDT)
replies: text: ::גיליתי את זה - משה צימרמן, בספרו "אל תגעו לי בשואה", עמ' 98, מתייחס ל"עורך העיתון גרשון קומרוב". מדובר בכתב עת בשם "קולנע", גיליון 30/9/1947. וזה מתאים לתוכן הערך. יש לך איזה הסבר איך קרה שברוב המקומות מתייחסים לנחום? אולי שינה את שמו, או ששמו המלא היה "נחום גרשום" או "גרשום נחום"? סיפור מוזר. ‏odedee • שיחה 23:13, 13 במאי 2010 (IDT)
replies: text: :::אין לי כל הסבר. ייתכן שבטקס הענקת המלגות יהיה נציג המשפחה וניתן יהיה לשאול כמה שאלות. לא מצאתי דרך לשנות שם ערך - בעמוד העריכה כותרת הערך לא כתובה בתוך שדה הניתן לשינוי. איך עושים זאת? איתי בנר - שיחה 00:15, 15 במאי 2010 (IDT)
replies: text: ::::יש לשם כך לשונית מיוחדת בראש הדף, "העברה". אבל אל תעביר עדיין, צריך להבין מה הסיפור פה ואיך הכי נכון לפתור אותו. אולי באמת הכי טוב יהיה לשאול את נציג המשפחה. או להרים טלפון ל"ידיעות אחרונות". ‏odedee • שיחה 00:38, 15 במאי 2010 (IDT)
replies: text: :::::וואלה. לא שמתי לב ללשונית הזו. בכל מקרה, גם אם אני מדבר עם נציג המשפחה, איזה סוג של רפרנס זה? שיחה אישית? הרי ויקיפדיה לא מסתמכת על מקורות ראשוניים. איתי בנר - שיחה 11:42, 15 במאי 2010 (IDT)
איתי בנר ו-odedee אני שמח שההערה שלי בקשר לתיקון שמו של מיסד העיתון ידיעות אחרונות מיום 8 בדצמבר 2009 הביאה להתיחסותכם לכך. אני מבקש להביא לידיעתכם:
1 הפעם הראשונה שבה, למיטב ידיעתי, רשום בטעות כי מיסד העיתון הוא נחום קומרוב היא במאמר של רן אדליסט "המדינה זה אני" בעיתון מוניטין גיליון 4 משנת 1984. אינני יודע מאין לקח רן אדליסט את השם השגוי.
2 גרשום קומרוב, אשתו ברוניה ובנם מנוח קבורים בבית הקברות בנס ציונה. על מצבתו של גרשום כתוב: גרשום קומרוב. לא נחום גרשום ולא גרשום נחום.
אשתדל להגיע לטקס חלוקת המילגות כנציג המשפחה ואשמח לענות על שאלות נוספות אם יש לכם.

text: מצוין, תודה. כל תיעוד יועיל: תצלום המצבה (אם כתוב שם משהו על העיתון), מסמכים כלשהם, וכדומה. ואולי תפנה גם לאנציקלופדיה של ynet, כי כפי שכתבתי מוקדם יותר, גם שם מופיע "נחום". אם הם ישנו את השם, גם זו אסמכתה טובה. ‏odedee • שיחה 02:40, 28 במאי 2010 (IDT)
מאז דצמבר 2009 פניתי בכתב לארנון מוזס מספר פעמים בבקשה לתקן את השם באניקלופדיה ynet אולם לא קבלתי שום תשובה.
replies: text: :שוב שלום. ראשית, עוזי, שמחתי לפגוש אותך בטקס הענקת המלגות, ואני חוזר בפנייך על התחייבותי לסייע בהבאת הדברים לתיקונם הראוי. מאז הטקס יצאתי לחופשה בת שבוע בחו"ל ורק עתה התפניתי לכתוב כאן. עודד - באמת שהקטע הזה קפקאי למדי, מקרה מוזר של דרישה להוכיח שאין לך אחות. אני גר ברחובות, ועל כן אם תצלום המצבה בנס-ציונה יכול להועיל, אשמח לנסוע לשם ולצלם (עוזי - האם כתוב על המצבה משהו על הקשר לעיתון? האם יש לך "כתובת" בשבילי (גוש/חלקה)?) איתי בנר - שיחה 22:09, 17 ביוני 2010 (IDT)
replies: text: ::אני חושב שזה לא המקרה. פה צריך להוכיח שיש אחות, וזה אמור להיות מקרה קל יותר. ‏odedee • שיחה 12:46, 18 ביוני 2010 (IDT)
replies: text: :::עודד שלום, העליתי לשרת את שער גיליון "ידיעות אחרונות" מיום 31.3.1940 שבו (כפי שניתן לראות בפרט המוגדל להלן) רואים בבירור כי שם המו"ל הרשום שם הוא ג. קומרוב. אין שום טעם לחשוב שמדובר בנ' שהתעוותה קצת בשל הסריקה, משום שבהמשך אותה שורה מופיעה נ' (בשמו של האחראי ש. ווייצנר). בהסתמך על ראייה זו, וכן על האזכור שמצאת בספרו של משה צימרמן, וכן על העובדה שהמלגה שקיבלתי ניתנה מטעם קרן "ברוניה וגרשום קומרוב" - אני סבור שהגיעה העת לתקן את המעוות ולשנות את שם הערך. מה אתה אומר? איתי בנר - שיחה 09:58, 22 ביוני 2010 (IDT)

text: :::אגב, בעמוד שיחה:ידיעות אחרונות טען זהר דרוקמן כי צריך לפנות לידיעות אחרונות ולהמתיןשיתקנו אצלם. אני מסכים שזו יכולה להיות הדרך הקלה והמהירה ביותר, רק שניסיונותיו של בן המשפחה מר עוזי קומרוב (המשתתף "האלמוני" בדיון זה, שאותו פגשתי בטקס הענקת המלגות) לא עלו יפה והוא נתקל בחוסר שיתוף פעולה בעניין. בינתיים, היות שברור שויקיפדיה לא יכולה להסתמך על מקורות ראשוניים (דוגמת עדותו של בן המשפחה), אינני סבור שצריך לפסול מקורות משניים אמינים אחרים. איתי בנר - שיחה 10:14, 22 ביוני 2010 (IDT)
replies: text: ::::לאור האמור מעלה, שיתכן שנפלה טעות בשם החל מפרסום בשנת 1984, הרי שמקור ותיק יותר עשוי לחזק את הטיעון לגבי השם "גרשום", וכן לגבי הקשר המשפחתי של עוזי קומרוב אליו. מצאתי באנציקלופדיה לחלוצי היישוב ובוניו את הציטוטים הבאים: בערך אודות אברהם קומרוב (כרך 5, ע"מ 2209): "צאצאיו : גרשום (מוציא לאור עתון "קולנוע), אבנר (היה קצין מחוז תל-אביב בימי ממשלת המנדט וכיום מנהל חשבונות מוסמך בתל-אביב)." בערך אודות http://www.tidhar.tourolib.org/tidhar/view/2/722 מאיר קומרוב] (אחיו של אברהם קומרוב) (כרך 2, ע"מ 722): "צאצאיו (מאשתו הראשונה): פרץ ז"ל, צבי, אפרים , בתיה אשת דוד פולקובסקי, (מאשתו השניה): פרץ , עוזי ." (הדגשה שלי). בברכה, גברת תרד • שיחה 10:40, 30 ביוני 2010 (IDT)
replies: text: :::::חיזוק לדברים לעיל: בספר "אוצר המחברים" "ספר המפתח לבית עקד הספרים החדש", תשרי תשל"ו, חלק ב עמ' 102, מופיע "קומרוב ג. (קולנוע ועולם הבידור)". עזר - שיחה 10:59, 30 ביוני 2010 (IDT)
replies: text: ::::::תודה לכם. המקורות שהבאתם לא היו ידועים לי והם מסייעים להוכיח את הטענה. היות שגוף הראיות התומך בטענת "גרשום" הולך ומתרחב כאן, ואני לא מוצא חיזוקים חדשים לטענת "נחום", דומני שהיגדים כגון "המקורות המצויים כעת בידנו טוענים ששם הערך נכון" כבר מאבדים תוקף. על כן, אם  בימים הקרובים לא תצוץ כאן התנגדות נחרצת ומנומקת, המגובה בראיות חדשות שהן מעבר לעמודי אינטרנט נוספים שנבנו על בסיס ויקיפדיה או אנציקלופדיית Ynet, יש בדעתי לשנות את שם הערך בעצמי. איתי בנר - שיחה 12:12, 30 ביוני 2010 (IDT)
replies: text: :::::::תודה על סריקת העיתון, איתי. לי עדיין יש תחושה שלפנינו מעט מדי עובדות. הערך מתבסס על שברירי ידיעות ועל הצלבת ממצאים ממקורות משניים (שאינם מופיעים בו אפילו). צריך לוודא למשל ש"ג." הוא אכן "גרשום" (או אולי גרשם). צריך לוודא שאותו גרשום קומרוב שהוציא לאור את העיתון "קולנוע" הוא אותו אדם שערך את ידיעות. בהתאם למה שכתבתי בראש הדף הזה, לא בטוח אם באמת מדובר באדם אחד או שניים. צריך להוסיף לערך אסמכתות שיראו על מה התוכן מסתמך. אז יהיה קל יותר להבין מה מהתוכן אמין, ומה השם הנכון. ‏odedee • שיחה 14:25, 30 ביוני 2010 (IDT)
replies: text: ::::::::עודד, תודה על חוות דעתך. יש לי די ראיות לכך שג. הוא גרשום (כולל צילום מצבתו של האיש). אני מקווה להתפנות בימים הקרובים להעלות אותן באופן מסודר. לגבי עובדת היותו של גרשום קומרוב מול" "קולנע" גם לכך יש ראיות לרוב. המקום שבו הראיות מעטות (אך לא חלשות!) הוא זה שקושר אותו גם לידיעות אחרונות. אבל העובדה הזו כבר כתובה בערך הנוכחי, ועליה לכאורה אין מחלוקת. עובדה זו נוספה לערך בעבר ואף אחד לא טען דבר כנגדה. מעבר לזה, ראיות חזקות יותר יש לי לכך שמו"ל "ידיעות" הראשון לא היה נחום - רכשתי שער גיליון נוסף, מהיום העוקב, ובו הג. ברורה ביותר. בקרוב אעלה גם אותו. --איתי בנר - שיחה 15:16, 1 ביולי 2010 (IDT)
במחצית השניה של חודש יולי 2010 שלחתי מכתב למר ארנון מוזס מו"ל ידיעות אחרונות בו פרטתי את הנימוקים וצרפתי את ההוכחות לכך כי שמו של מיסד העתון ידיעות אחרונות הוא גרשום קומרוב ולא כפי שהיה רשום באנציקלופדיה ynet בערך ידיעות אחרונות וכפי שרשום בויקיפדיה עד עתה בטעות נחום קומרוב. בעקבות מכתבי זה תוקן הערך ידיעות אחרונות באנציקלופדיה ynet ומאז 22.8.10 כתוב שם:"נוסד בשנת 1939 על ידי גרשום קומרוב...". אני סבור שהגיעה העת לתקן את הטעות המצערת גם בויקיפדיה.-עוזי קומרוב
thread_title:  תיקון טעות בשמו של האיש שהקים את העיתון ידיעות אחרונות 

message: כיום, מחולקות לתלמידי תואר שני הלומדים במסלול עם תזה מלגות לימודים מטעם הקרן על שם ברוניה וגרשום קומרוב.
המלגות ניתנות הודות לתרומה לזירת חקר העיתונות בישראל ובעולם.
thread_title:  מלגות הקרן על שם ברוניה וגרשום קומרוב